钦定古今图书集成/明伦汇编/氏族典/第392卷 > 李复圭
## 钦定古今图书集成/明伦汇编/氏族典/第392卷 > 李复圭

按《宋史李若谷传》：“若谷孙复圭，字审言，通判澶州，知
滑州，徙相州、泾州，历湖北、两浙、淮南、河东、陕西、成都
六转运使。熙宁初，进直龙图阁、知庆州。夏人筑垒于
其境，不犯汉地。复圭贪边功，遣将袭击，致士卒死伤，
边民流离。谪保静军节度副使。岁馀，知光化军，召判
吏部流内铨，知曹、蔡、沧州，还为盐铁副使，以集贤殿”
修撰知荆南，卒。